PMIndiaData/PMIndiaSum huggingface dataset:
వ్యవసాయ రంగంలో సహకారానికిగాను భారతదేశం, పాలస్తీనా ల మధ్య ఎమ్ఒయు కు ఆమోదం తెలిపిన మంత్రివర్గం

వ్యవసాయ రంగంలో సహకారానికిగాను భారతదేశ వ్యవసాయ మరియు వ్యవసాయదారుల సంక్షేమ మంత్రిత్వ శాఖకు, స్టేట్ ఆఫ్ పాలస్తీన్ లోని వ్యవసాయ మంత్రిత్వ శాఖకు మధ్య అవగాహనపూర్వక ఒప్పంద పత్రం (ఎమ్ఒయు)కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2017 మే నెలలో పాలస్తీనా మంత్రి భారతదేశ పర్యటనకు వచ్చిన సందర్భంలో సంతకాలయ్యాయి. వ్యవసాయ పరిశోధన, పాలస్తీనా లో పశువైద్య సేవలు మరియు పశు సంవర్ధకం యొక్క సామర్థ్యాన్ని పెంపొందించడం, సేద్యపు నీటి పారుదల, శీతోష్ణ స్థితిలో మార్పు వంటి రంగాలలో సహకారానికి బాట వేస్తుంది. మొక్కలు మరియు భూసారం, శానిటరీ, ఫైటోశానిటరీ లెజిస్లేషన్, సస్య రక్షణ, పశు సంవర్ధకం, ఆధునిక సాగునీటి పరిజ్ఞానం రంగాలలో అనుభవాలను ఇచ్చి పుచ్చుకోవడం, శిక్షణ, కెపాసిటీ బిల్డింగ్ వగైరాలు కూడా దీని పరిధిలోకి వస్తాయి. ఈ ఎమ్ఒయు లో భాగంగా, ఎమ్ఒయు లో పొందుపరచిన లక్ష్యాల సాధనకుగాను పథకాలను మరియు కార్యాచరణ ప్రణాళికను రూపొందించడానికి గాను ఒక వ్యవసాయ సారథ్య సంఘాన్ని నియమిస్తారు. ఇది సహకారానికి ఒక కార్యక్రమ పట్టికను కూడా నిర్దేశిస్తుంది.
తుమకూరు జిల్లాలో హెచ్ ఏ ఎల్ కు చెందిన నూత‌న  హెలికాప్ట‌ర్ త‌యారీ యూనిట్ నిర్మాణానికి సంబంధించిన‌ శంకుస్థాప‌న ఫ‌ల‌కాన్ని ఆవిష్క‌రించిన ప్ర‌ధాని

క‌ర్నాట‌క రాష్ట్రంలోని తుమకూరు జిల్లాలో హిందూస్థాన్ ఏరోనాటిక్స్ లిమిటెడ్ ( హెచ్ ఏ ఎల్ ) కు చెందిన నూత‌న హెలికాప్ట‌ర్ త‌యారీ యూనిట్ నిర్మాణ‌ ప‌నుల‌ను ప్ర‌ధాన మంత్రి శ్రీ న‌రేంద్ర మోదీ నేడు (జ‌న‌వ‌రి 03, 2016 న) ప్రారంభించారు. ఈ యూనిట్‌ శంకుస్థాప‌న ఫ‌ల‌కాన్ని ప్ర‌ధాని ఆవిష్క‌రించారు. ఈ సంద‌ర్భంగా జ‌రిగిన కార్య‌క్ర‌మంలో ఆయ‌న ప్ర‌సంగిస్తూ తుమ‌కూరులో ఏర్పాట‌వుతున్న త‌యారీ యూనిట్ సాధార‌ణ‌మైందిగా కాక‌, ప్ర‌పంచం అంతా దీనిని గుర్తించే విధంగా ఉంటుంద‌ని వివ‌రించారు. ” జై జ‌వాన్‌-జై కిసాన్ ” అంటూ పూర్వ ప్ర‌ధాని లాల్ బ‌హ‌దూర్ శాస్త్రి ఇచ్చిన ప్ర‌సిద్ధ‌ నినాదాన్ని ఈ సంద‌ర్భంగా ప్ర‌ధాని శ్రీ న‌రేంద్ర మోదీ గుర్తు చేశారు. గ‌త 50 సంవ‌త్స‌రాల‌లో వ్య‌వ‌సాయ రంగంలో గ‌ణ‌నీయుమైన ప్ర‌గ‌తిని సాధించామ‌ని, దేశం ఇప్పుడు ఆహార ధాన్యాల విష‌యంలో స్వ‌యంస‌మృద్ధిని క‌లిగి ఉంద‌ని ప్ర‌ధాన మంత్రి పేర్కొన్నారు. భార‌త సాయుధ‌ ద‌ళాలు ఏ దేశానికి తీసిపోవ‌ని, వారు ఉప‌యోగించే ఆయుధ సంప‌త్తి సైతం ప్ర‌పంచంలో అత్యుత్త‌మంగా ఉండేట‌ట్లు జాగ్ర‌త్త‌లు తీసుకోవ‌ల‌సిన స‌మ‌యం ఇప్పుడిక ఆస‌న్నం అయింద‌న్నారు. ఇందుకోసం భార‌త‌దేశం ఖ‌రీదైన‌, అంత అత్యాధునికం కాని దిగుమ‌తి చేసుకొన్న ఆయుధాల మీద ఆధార‌ప‌డ‌టాన్ని ఆధార‌ప‌డ‌టాన్ని మానుకోవాల‌ని ప్ర‌ధాని చెప్పారు. ర‌క్ష‌ణ సంబంధిత యంత్ర సామ‌గ్రి త‌యారీకి ప్రాధాన్యం క‌ట్ట‌బెట్టాల‌ని కేంద్ర ప్ర‌భుత్వం నిర్ణ‌యించింద‌ని ప్ర‌ధాని శ్రీ న‌రేంద్ర మోదీ వెల్ల‌డించారు. తుమ‌కూరులో త‌యార‌య్యే హెలికాప్ట‌ర్లు మారుమూల ప్రాంతాల‌లో ఉండే సైనికుల‌కుఉప‌యోగ‌ప‌డుతాయ‌ని అన్నారు. ఈ యూనిట్‌లో రూపుదిద్దుకొనే హెలికాప్ట‌ర్లు 2018 క‌ల్లా సేవ‌లు అందించ‌డం మొద‌లుపెట్టాల‌ని ప్ర‌ధాన మంత్రి సూచించారు. ఈ యూనిట్ తో 4,000 కుటుంబాలు ప్ర‌త్య‌క్షంగా, ప‌రోక్షంగా ఉపాధిని పొందుతాయ‌ని తెలిపారు. భార‌త‌దేశంలో పారిశ్రామికీక‌ర‌ణ‌ పేద‌లు, అణ‌గారిన వ‌ర్గాల వారు శ‌క్తిమంతం అయ్యే విధంగా ఉండాల‌ని రాజ్యాంగ శిల్పి డాక్ట‌ర్ బాబాసాహెబ్ అంబేద్క‌ర్ అభిల‌షించార‌ని, ఈ యూనిట్ ఆయ‌న క‌న్న క‌ల‌లను నెర‌వేర్చే దిశ‌లో ఒక‌ ముంద‌డుగు అని ప్ర‌ధాని అభివ‌ర్ణించారు. ఈ కార్య‌క్ర‌మంలో క‌ర్నాట‌క గ‌వ‌ర్న‌ర్ శ్రీ వ‌జూభాయ్ వాలా, క‌ర్నాట‌క ముఖ్య‌మంత్రి శ్రీ సిద్ధ‌రామ‌య్య‌, కేంద్ర మంత్రులు శ్రీ మ‌నోహ‌ర్ పార్రీ‌క‌ర్‌, శ్రీ డి.వి. స‌దానంద‌ గౌడ, శ్రీ అనంత్‌ కుమార్‌, కేంద్ర స‌హాయ మంత్రి శ్రీ జి.ఎం. సిద్ధేశ్వ‌ర‌ త‌దిత‌రులు పాల్గొన్నారు.
భారతీయ రైల్వేల కు 700 మెగాహర్ట్ జ్ బ్యాండ్ లో 5 మెగాహర్ట్ జ్ స్పెక్ట్రమ్ ను కేటాయింపున కు ఆమోదం తెలిపిన మంత్రిమండలి

రైల్వే స్టేశన్ ల పరిసరాల వద్ద, రైలుబండ్లల లోను సార్వజనిక భద్రత ను, సురక్ష సేవల ను దృష్టి లో పెట్టుకొని 700 మెగా హర్ట్ జ్ ఫ్రీక్వెన్సీ బ్యాండ్ లో 5 మెగా హర్ట్ జ్ స్పెక్ట్రమ్ ను భారతీయ రైల్వేల కు కేటాయించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ‘ఆత్మనిర్భర్ భారత్’ కు ప్రోత్సాహాన్ని అందించేందుకు గాను ఈ చర్య ను తీసుకోవడమైంది. ఈ స్పెక్ట్రమ్ తోనే భారతీయ రైల్వేలలు తన కు చెందిన మార్గాల లో ఎల్ టిఇ (లాంగ్ టెర్మ్ ఇవొల్యూశన్) ఆధారిత మొబైల్ ట్రేన్ రేడియో కమ్యూనికేశన్ ను అందించాలని ఆశించడమైంది. ఈ ప్రాజెక్టు తాలూకు అంచనా పెట్టుబడి 25,000 కోట్ల రూపాయలకు పైగానే ఉంది. రాబోయే 5 సంవత్సరాల లో ఈ ప్రాజెక్టు పూర్తి కానుంది. దీనికి అదనం గా, దేశీయం గా అభివృద్ధి అయినటువంటి ట్రేన్ కలిఝన్ అవాయిడెన్స్ సిస్టమ్ (టిసిఎఎస్) కు భారతీయ రైల్వేలు ఆమోదం తెలిపింది. ఇది రైలుబండి ప్రమాదం బారిన పడకుండా కాపాడడం లో సాయపడనుంది. అంతేకాకుండా దీని వల్ల ప్రయాణికుల భద్రత కు కూడా పూచీ లభిస్తుంది. దీని తో రైల్వేల కార్యకలాపాలలోను, నిర్వహణ వ్యవస్థ లోను వ్యూహాత్మకమైనటువంటి బదలాయింపు చోటు చేసుకోగలదు. ఇది ప్రస్తుత మౌలిక సదుపాయాల ను ఉపయోగించుకొంటూ ఎక్కువ రైళ్ల ను సమకూర్చుకోవడం కోసం లైన్ కెపాసిటీ ని పెంచుకోవడం లో, భద్రత ను మెరుగుపర్చడం లో తోడ్పడగలదు. ఆధునిక రైల్ నెట్ వర్క్ రూపు దాల్చడం తో రవాణా వ్యయం తగ్గి, అధిక సామర్థ్యం అందిరాగలదు. అలాగే, ఇది ‘మేక్ ఇన్ ఇండియా’ మిశన్ ను నెరవేర్చడం లోను, ఉపాధి అవకాశాల ను అందించడం లోను బహుళ జాతీయ పరిశ్రమల ను వాటి తయారీ యూనిట్ లను ఏర్పాటు చేసేటట్టు ఆకర్షించనూగలదు. భారతీయ రైల్వేల కు ఎల్ టిఇ ని అందించడం లోని ఉద్దేశమల్లా నిర్వహణ, భద్రత, సురక్ష తో ముడిపడ్డ ఏప్లికేశన్స్ కోసం సురక్షితమైన, బరోసా ఉంచదగ్గ వాయిస్, వీడియో, డేటా కమ్యూనికేశన్ సేవల ను అందించడమే. ఆధునిక సిగ్నలింగ్, రైలు సురక్షప్రణాళిక ల కోసం దీని ని ఉపయోగించడం జరుగుతుంది. అంతే కాకుండా లోకో పైలట్ లు, గార్డుల మధ్య నిరాటంకమైన కమ్యూనికేశన్ కు పూచీ పడడానికి గాను కూడా దీని ని ఉపయోగిస్తారు. ఇది రైలు బండి తాలూకు సురక్షత కు, వేగవంతమైన కార్యకలాపాల కు పూచీ పడడం లో ఇంటర్ నెట్ ఆఫ్ థింగ్స్ (ఐఒటి) ఆధారిత రిమోట్ ఎసెట్ మానిటరింగ్ కు, ప్రత్యేకించి కోచ్ లు, సరకు ల బండ్లు, లోకో ల పర్యవేక్షణ, రైలు పెట్టెల లో సిసిటివి కేమరా ల లైవ్ వీడియో ఫీడ్ కు వీలు కల్పించగలదు. దీని కోసం భారత టెలికం నియంత్రణ ప్రాధికార సంస్థ (ట్రాయ్) సిఫారసు చేసిన ప్రకారం కేప్టివ్ యూస్ కు గాను రాయల్టీ చార్జీలు, లైసెన్స్ ఫీ కోసం టెలికమ్యూనికేశన్స్ విభాగం నిర్ణయించిన ఫార్మ్యులా ఆధారం గా స్పెక్ట్రమ్ చార్జీల ను విధించే అవకాశం ఉంది.
అక్టోబ‌ర్ 9వ తేదీ న హ‌రియాణా లో సందర్శించనున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018వ సంవ‌త్స‌రం అక్టోబ‌ర్ 9వ తేదీ న రోహ్‌త‌క్ లోని సాంప్లా ను సంద‌ర్శించ‌నున్నారు. ఆయ‌న దీన‌బంధు స‌ర్ చోటూ రామ్ గారి విగ్ర‌హాన్ని ఆవిష్క‌రిస్తారు. స‌ర్ చోటూ రామ్ గారు ఒక ప్ర‌ముఖ నాయ‌కులు. రైతుల సంక్షేమం, వెనుక‌బ‌డిన వ‌ర్గాలు మ‌రియు అణ‌గారిన వ‌ర్గాల విముక్తి కోసం ఆయ‌న అవిశ్రాంతం గా కృషి చేశారు. అలాగే విద్య రంగం లో, ఇత‌ర సామాజిక ఆశ‌యాల కోసం ఆయ‌న చేసిన కృషి స్మ‌ర‌ణీయ‌మైంది. ప్ర‌ధాన మంత్రి జ‌న స‌భ లో పాలుపంచుకొని సోనెప‌ట్ లో రైలు పెట్టెల మ‌ర‌మ్మతు క‌ర్మాగారానికి శంకుస్థాప‌న సూచ‌కంగా ఓ ఫ‌ల‌కాన్ని ఆవిష్క‌రిస్తారు. ఒక‌సారి ఇది పూర్తి అయిందంటే గనుక ఉత్త‌ర భార‌త‌దేశం లో రైలు పెట్టెల‌ను మ‌ర‌మ్మ‌తు చేసే మ‌రియు నిర్వ‌హ‌ణ కు దోహ‌దం చేసే ఒక ప్ర‌ధాన కేంద్రం గా రూపొంద‌గ‌లుగుతుంది. దీనిని మోడ్యుల‌ర్, ఇంకా ప్రి ఫ్యాబ్రికేటెడ్ క‌న్‌స్ట్ర‌క్ష‌న్ టెక్నిక్ లు, ప‌ర్యావ‌ర‌ణ హిత‌క‌ర‌మైన రీతులు మ‌రియు ఆధునిక యంత్ర సామ‌గ్రి ని ఉప‌యోగించి నెల‌కొల్ప‌నున్నారు.
ప్ర‌గ‌తి ద్వారా ప్ర‌ధాన మంత్రి ముఖాముఖి

ప్ర‌ధాని శ్రీ న‌రేంద్ర మోదీ ఈ రోజు “ప్రగ‌తి” ద్వారా ముఖాముఖి స‌మావేశంలో పాల్గొన్నారు. ఆయ‌న ఇటువంటి ముఖాముఖిలో పాల్గొన‌డం ఇది ఎనిమిదో సారి. ప్ర‌గ‌తి అనేది ఇన్ఫ‌ర్మేష‌న్ అండ్ క‌మ్యూనికేష‌న్స్ టెక్నాల‌జీ (ఐసీటీ) ఆధారితంగా ప‌నిచేసే ఒక మ‌ల్టీ మోడ‌ల్ ప్లాట్‌ఫాం. ప్రో-యాక్టివ్ గ‌వ‌ర్నెన్స్ అండ్ టైమ్‌లీ ఇంప్లిమెంటేష‌న్‌ అనే ఇంగ్లిషు ప‌దాల‌లో నుంచి మొద‌టి అక్ష‌రాల‌ను క‌లిపితే ప్ర‌గ‌తి అనే సంక్షిప్త నామం వ‌స్తుంది. ఈ రోజు జ‌రిపిన స‌మీక్ష‌లో భాగంగా ప్ర‌ధాని దేశంలోని ర‌హ‌దారి మార్గాలు, రైలు మార్గాలు, మెట్రో రైలు, విద్యుత్తు, ఫుడ్ ప్రాసెసింగ్ రంగాల‌లోని కీల‌క‌మైన మౌలిక స‌దుపాయాల ప్రాజెక్టుల తాలూకు పురోగ‌తిని గ‌మ‌నించారు. ఈ ప్రాజెక్టులు ఢిల్లీ, హ‌ర్యానా, ఉత్త‌ర ప్ర‌దేశ్‌, బిహార్‌, జార్ఖండ్‌, ప‌శ్చిమ బెంగాల్‌, ఒడిశా, ఛ‌త్తీస్ గ‌ఢ్‌, మ‌హారాష్ట్ర, తెలంగాణ లు స‌హా ప‌లు రాష్ట్రాల‌లో విస్త‌రించి ఉన్నాయి. హైద‌రాబాద్ మెట్రో రైల్ ప్రాజెక్టును స‌మీక్షించిన సంద‌ర్భంగా ప్ర‌ధాని పీపీపీ ప్రాజెక్టుగా చేప‌ట్టిన ఈ ప్రాజెక్టును వీల‌యినంత త్వ‌ర‌లో, సాధ్య‌మైనంత మంచి నాణ్య‌త‌తో పూర్తి చేయాల‌ని సంబంధిత అధికారుల‌కు సూచించారు. ఈ రోజు స‌మీక్షించిన ముఖ్య‌మైన ప్రాజెక్టుల‌లో ఈస్ట‌ర్న్ డెడికేటెడ్ ఫ్ర‌యిట్ కారిడార్‌, ఢిల్లీ- హ‌ర్యానా- ఉత్త‌ర ప్ర‌దేశ్ ఈస్ట‌ర్న్ పెరిఫెర‌ల్ హైవే ల వంటివి ఉన్నాయి. ఫుడ్ పార్క్ స్కీమును స‌మీక్షించిన ప్ర‌ధాని ఇప్ప‌టికే పూర్తి అయిన ఈ త‌ర‌హా పార్కుల నుంచి క‌లిగే ప్ర‌యోజ‌నాల‌ను స‌మ‌గ్రంగా మ‌దింపు చేయాల‌ని పిలుపునిచ్చారు. కాలాదాన్ మ‌ల్టీ-మోడ‌ల్ ట్రాన్సిట్ ట్రాన్స్ పోర్ట్. మ‌య‌న్మార్ లోని రీ- తేదిమ్ రోడ్డు ప్రాజెక్టు పైన కూడా ప్ర‌ధాన మంత్రి స‌మీక్ష జ‌రిపారు. ఈ ప్రాజెక్టు భార‌త్ అనుస‌రిస్తున్న ” యాక్ట్ ఈస్ట్ ” విధానం మూల స్తంభాల‌లో ఒక‌టి అని అభివ‌ర్ణించారు. ఈ ప్రాజెక్టును వేగంగా పూర్తి చేయాల‌ని విజ్ఞ‌ప్తి చేశారు. ఎమ్ఎన్ ఆర్ ఈ జీ ఏ కింద డైరెక్ట్ బెనిఫిట్ ట్రాన్స్ ఫ‌ర్ తో పాటు టార్గె టెడ్ ప‌బ్లిక్ డిస్ట్రి బ్యూష‌న్ సిస్ట‌మ్ (టీపీడీఎస్‌) కార్య‌క‌లాపాల‌ను పూర్తిగా కంప్యూట‌రీక‌రించ‌డం వంటి ప‌థ‌కాల పు‌రోగ‌తిని ప్ర‌ధాని శ్రీ న‌రేంద్ర మోదీ స‌మీక్షించారు.
ఆగష్టు 11వ తేదీన సి.ఐ.ఐ. వార్షిక సమావేశంలో ప్రసంగించనున్న – ప్రధానమంత్రి

భారత పరిశ్రమల సమాఖ్య (సి.ఐ.ఐ) వార్షిక సమావేశం – 2021 లో, ప్రధాన మంత్రి శ్రీ నరేంద్ర మోదీ, 2021 ఆగష్టు, 11వ తేదీ సాయంత్రం 4 గంటల 3- నిముషాలకు దృశ్య మాధ్యమం ద్వారా ప్రసంగించనున్నారు. ఇండియా@75: ఆత్మ నిర్భర్ భారత్ కోసం ప్రభుత్వం మరియు వ్యాపారం కలిసి పనిచేయాలనే ఇతివృత్తంతో ఈ సమావేశాన్ని నిర్వహిస్తున్నారు. సి.ఐ.ఐ. వార్షిక సమావేశం-2021 గురించి : ఆగష్టు, 11, 12 తేదీల్లో రెండు రోజుల పాటు, సి.ఐ.ఐ. వార్షిక సమావేశం-2021 జరుగుతుంది. సింగపూర్ ఉప ప్రధాన మంత్రి మరియు ఆర్థిక విధానాల సమన్వయ శాఖ మంత్రి, శ్రీ హెంగ్ స్వీ కీట్, ప్రత్యేక అంతర్జాతీయ అతిథిగా ప్రసంగిస్తారు. ఈ కార్యక్రమంలో పలువురు మంత్రులు, సీనియర్ అధికారులు, విద్యావేత్తలతో పాటు, భారతీయ పరిశ్రమ రంగానికి చెందిన ప్రముఖ ప్రతినిధులు కూడా పాల్గొంటారు.
భారత హాకీ బృందంలోని ప్రతి క్రీడాకారుడ్నీ ప్రశంసించిన – ప్రధానమంత్రి

స్వదేశానికి ఒలింపిక్స్ కాంస్య పతకాన్ని సాధించి తెచ్చిన, భారత పురుషుల హాకీ జట్టును, ప్రధాన మంత్రి శ్రీ నరేంద్ర మోదీ, ప్రశంసించారు. ప్రతి భారతీయుని హృదయాలలో, మనస్సులలో హాకీ కి ఉన్న ప్రత్యేక స్థానాన్ని ప్రధానమంత్రి ఈ సందర్భంగా, పునరుద్ఘాటించారు. ప్రతి హాకీ ప్రేమి కునికీ, క్రీడా ఔత్సాహికులకు, 5 ఆగష్టు 2021 అత్యంత చిరస్మరణీయమైన రోజులలో ఒకటిగా ఉంటుందని ఆయన అన్నారు. ప్రతి హాకీ ప్రేమికునికీ, క్రీడా ఔత్సాహికునికీ 2021 ఆగష్టు 5వ తేదీ అత్యంత గుర్తుండిపోయే రోజులలో ఒకటిగా నిలుస్తుందని, ప్రధానమంత్రి పేర్కొన్నారు. ఈ మేరకు ప్రధానమంత్రి, సామాజిక మాధ్యమం ద్వారా వరుస ట్వీట్లలో, భారత జట్టులోని ప్రతి క్రీడాకారునికీ, తమ ప్రశంసలను వ్యక్తం చేశారు.
అస్సాం లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రితో మాట్లాడిన ప్ర‌ధాన మంత్రి

అస్సాం లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి శ్రీ సర్వానంద సొనోవాల్ తో ప్ర‌ధాన మంత్రి శ్రీ న‌రేంద్ర మోదీ నిన్న, ఈ రోజు మాట్లాడారు. రాష్ట్రం లోని కొన్ని ప్రాంతాల‌లో త‌లెత్తిన వ‌ర‌ద ప‌రిస్థితిని కేంద్ర ప్ర‌భుత్వం ఎప్ప‌టిక‌ప్పుడు క్షుణ్ణంగా ప‌ర్య‌వేక్షిస్తోంద‌ని, ఈ వరద పరిస్థితిని అధిగ‌మించ‌డం కోసం అస్సాముకు అన్ని విధాలుగాను స‌హాయం అందించ‌డం జ‌రుగుతోంద‌ని ప్ర‌ధాన మంత్రి ట్విటర్‌లో పేర్కొన్నారు. “అస్సాంలో వ‌ర‌ద‌లు వ‌చ్చిన‌ది మొద‌లు కేంద్ర ప్ర‌భుత్వం ప‌రిస్థితిని నిరంత‌రం క్షుణ్ణంగా ప‌ర్య‌వేక్షిస్తోంది. రాష్ట్రం లోని కొన్ని ప్రాంతాల‌లో త‌లెత్తిన వ‌ర‌ద ప‌రిస్థితిని అధిగ‌మించ‌డం కోసం అస్సాముకు సాధ్య‌మైన‌ అన్ని విధాలుగానూ సాయ‌ం చేస్తాం” అని ప్ర‌ధాన మంత్రి అన్నారు.
భారతదేశం లో గ్రామాల లోని మనసుపరిపాలన తాలూకు ప్రయాసల లో సాంకేతిక విజ్ఞ‌ానం యొక్క శక్తి ని ప్రజల సంక్షేమానికై వినియోగించుకోవడం అనేది కీలకం గా ఉంది: ప్ర‌ధాన మంత్రి

భారతదేశం లో గ్రామాల లోని మన సుపరిపాలన సంబంధి ప్రయాసల లో సాంకేతిక విజ్ఞ‌ానం యొక్క శక్తి ని ప్రజల సంక్షేమానికై వినియోగించుకోవడం అనేది కీలకం గా ఉంది అని ప్రధాన మంత్రి శ్రీ నరేంద్ర మోదీ అన్నారు. చాలా చక్కనైన ఫలితాల ను అందించినటువంటి స్వామిత్వ పథకాన్ని దీనికి ఒక ఉదాహరణ గా శ్రీ నరేంద్ర మోదీ ప్రస్తావించారు. MyGovIndia చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ, ‘‘భారతదేశం లో గ్రామాల లోని మన సుపరిపాలన ప్రయాసల లో సాంకేతిక విజ్ఞ‌ానం యొక్క శక్తి ని ప్రజల సంక్షేమం కోసం వినియోగించుకోవడం అనేది కీలకం గా ఉంది. గొప్ప ఫలితాల ను అందించిన స్వామిత్వ పథకం దీనికి ఒక ఉదాహరణ గా నిలుస్తోంది.’’ అని పేర్కొన్నారు.
నేతాజీ  సుభాష్  చంద్ర బోస్  ప్రతిమ ను స్వీకరించిన ప్రధాన మంత్రి

నేతాజీ సుభాష్ చంద్ర బోస్ గారి ప్రతిమ ను ఒకదానిని కళాకారుడు శ్రీ అరుణ్ యోగిరాజ్ వద్ద నుంచి ప్రధాన మంత్రి శ్రీ నరేంద్ర మోదీ ఈ రోజు న అందుకొన్నారు. ప్రధాన మంత్రి ట్వీట్ లో – ‘‘ఈ రోజు న @yogiraj_arun ను కలుసుకొన్నందుకు సంతోషం వేసింది. నేతాజీ బోస్ యొక్క ఈ అరుదైన ప్రతిమ ను అందించినందుకు ఆయన కు ఎంతో కృతజ్ఞుడి ని.’’ అని పేర్కొన్నారు.
టోక్యో ఒలింపిక్స్ కు గాను జపాన్ ప్ర‌ధాని కి శుభాకాంక్ష‌లు తెలిపిన ప్ర‌ధాన మంత్రి

టోక్యో ఒలింపిక్స్ 2020 కి గాను జపాన్ ప్రధాని శ్రీ యోశీహిదే శుగా కు ప్ర‌ధాన మంత్రి శ్రీ న‌రేంద్ర మోదీ త‌న శుభాకాంక్ష‌ల ను తెలియ‌ జేశారు. ‘‘ #Tokyo2020 @Olympics మ‌రియు @Paralympics కు గాను ప్ర‌ధాని @sugawitter కు మరియు JP కి ఇవే శుభాకాంక్ష‌లు. ప్ర‌పంచం లో అత్యుత్త‌మ క్రీడాకారులు, క్రీడాకారిణులు @Tokyo2020 లో అపురూప‌మైన ప్ర‌ద‌ర్శ‌న ను ఇస్తార‌ని మ‌నం ఎదురుచూస్తున్నాం ’’ అని ప్ర‌ధాన మంత్రి ఒక ట్వీట్ లో పేర్కొన్నారు.
గుజరాత్ లోని బనస్ కాంత జిల్లా లో జున్ను కర్మాగారాన్ని ప్రారంభించిన ప్రధాన మంత్రి శ్రీ మోదీ; రైతులను ఉద్దేశించి ఆయన ప్రసంగించారు

ప్రధాన మంత్రి శ్రీ నరేంద్ర మోదీ ఈ రోజు గుజరాత్ లోని దీసా లో బనస్ కాంత సహకార పాల ఉత్పత్తిదారుల సంఘం (బనస్ డెయిరీ) నిర్వహించిన ఒక కార్యక్రమానికి హాజరయ్యారు. బనస్ డెయిరీ స్వర్ణోత్సవ సంవత్సర వేడుకల ప్రారంభ సూచకంగా ఈ కార్యక్రమం ఏర్పాటైంది. ఈ సందర్భంగా ప్రధాన మంత్రి పాలంపూర్ లో జున్ను యంత్రాగారం మరియు పాల విరుగుడు తేటను ఎండబెట్టే యంత్ర సమూహం ప్రారంభ సూచకంగా ఒక ఫలకాన్ని రిమోట్ కంట్రోల్ పరికరం ద్వారా ఆవిష్కరించారు. భారీ సందోహాన్ని ఉద్దేశించి ప్రధాన మంత్రి ప్రసంగిస్తూ, ఉత్తర గుజరాత్ యొక్క వ్యవసాయదారులు వారి శక్తి సామర్థ్యాలు ఎటువంటివో ప్రపంచానికి చాటి చెప్పారన్నారు. బిందు సేద్యం ఈ ప్రాంత వ్యవసాయదారులకు ఎంతటి విస్తృత‌ ప్రయోజనాలను అందించిదీ ప్రధాన మంత్రి గుర్తుచేశారు. “ఇక్కడి రైతులు పాడి వైపునకు, పశు సంవర్ధకం వైపునకు మళ్లారు. ఇది వారికి లాభాలను పంచిపెట్టింది” అని ఆయన అన్నారు. ‘శ్వేత క్రాంతి’ తో పాటు ‘స్వీట్ క్రాంతి’ కూడా చోటు చేసుకొంది. ఎలాగంటే, ఇప్పుడు ప్రజలకు తేనె ఉత్పత్తులను తయారు చేయడాన్ని గురించి కూడా శిక్షణ ఇస్తున్నారు అని శ్రీ మోదీ చెప్పారు. నోట్ల చట్టబద్ధత రద్దు గురించి మాట్లాడుతూ, ప్రభుత్వం ఉగ్రవాదుల బాహవులను మరియు నకిలీ కరెన్సీ కూటవ్యవహారాలలో నిమగ్నమైన వారి బాహువులను బలహీనపరచడంలో కృత‌కృత‌్యురాలయిందన్నారు. పేదల సంక్షేమం కోసం కేంద్ర ప్రభుత్వం అలుపెరగకుండా పనిచేస్తోందని శ్రీ మోదీ అన్నారు. ఇ-బ్యాంకింగ్ మరియు ఇ-వ్యాలెట్ లను ఉపయోగించవలసిందంటూ ఆయన ప్రజలను ప్రోత్సహించారు. భారతదేశం పురోగమించాలని కోరుకొంటోందని, అందుకోసం అవినీతి మరియు నల్లధనం వంటి దుష్టశక్తులు అంతమై తీరాలని ఆయన అన్నారు.
ఉరీలో ఉగ్రవాద దాడిని తీవ్రంగా ఖండించిన ప్రధానమంత్రి

ప్ర‌ధాన మంత్రి శ్రీ న‌రేంద్ర మోదీ ఈ ఉదయం జమ్ము & కశ్మీర్ లోని ఉరీ లో జరిగిన ఉగ్రవాద దాడిని తీవ్రంగా ఖండించారు. “ఉరీ లో జరిగిన పిరికిపంద తరహా ఉగ్రవాది దాడిని మేం తీవ్రంగా ఖండిస్తున్నాము. ఈ హేయమైన దాడి వెనుక ఉన్న వారు శిక్ష నుండి తప్పించుకోలేరు అని నేను దేశానికి హామీని ఇస్తున్నాను. ఉరీ లో మృతవీరులందరికీ మేము నమస్కరిస్తున్నాము. దేశానికి వారు చేసిన సేవను ఎప్పటికీ స్మరించుకోవడం జరుగుతుంది. సన్నిహితులను కోల్పోయిన కుటుంబాల దు:ఖంలో నేను పాలుపంచుకొంటున్నాను. పరిస్థితిని గురించి హోం మంత్రితోను, రక్షణ మంత్రి తోను నేను మాట్లాడాను. రక్షణ మంత్రి పరిస్థితిని పరిశీలించడం కోసం స్వయంగా జమ్ము & కశ్మీర్ కు వెళ్లనున్నారు ” అని ప్రధాన మంత్రి తమ సందేశంలో పేర్కొన్నారు.
పరమ పవిత్రులైన మోరాన్ మార్ బేసెలియోస్ మార్ థోమా పావొలోస్ ద్వితీయ కన్నుమూత పట్ల సంతాపం తెలిపిన ప్రధాన మంత్రి

ఇండియన్ ఆర్థోడాక్స్ చర్చ్ కు చెందిన సర్వోన్నత అధిపతి పరమ పవిత్రులైన మోరాన్ మార్ బేసెలియోస్ మార్ థోమా పావొలోస్ ద్వితీయ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ‘‘ ఇండియన్ ఆర్థోడాక్స్ చర్చ్ కు చెందిన సర్వోన్నత అధిపతి పరమ పవిత్రులైన మోరాన్ మార్ బేసెలియోస్ మార్ థోమా పావొలోస్ ద్వితీయ కన్నుమూత పట్ల నేను దుఃఖిస్తున్నాను. వారు సేవ, పరమార్థం, కరుణ లతో సమృద్ధమైన వారసత్వాన్ని వీడి వెళ్ళారు. ఈ దుఃఖ ఘడియ లో నేను ఆర్థోడాక్స్ చర్చ్ లోని సభ్యుల కు కలిగిన దుఃఖం లో పాలుపంచుకొంటున్నాను. ఆయన ఆత్మ కు శాంతి లభించుగాక ’’ అని ఒక ట్వీట్ లో ప్రధాన మంత్రి పేర్కొన్నారు.
ఎన్‌టిపిసి రాయ్‌బ‌రేలీ ప్లాంటు లో జ‌రిగిన ప్ర‌మాదంలో బాధితుల‌కు అనుగ్ర‌హ పూర్వ‌క చెల్లింపును ప్ర‌క‌టించిన ప్ర‌ధాన మంత్రి

ఉత్త‌ర్ ప్ర‌దేశ్ లోని రాయ్‌బ‌రేలీ లో ఎన్‌టిపిసి ప్లాంటు లో ప్ర‌మాదం జ‌రిగిన కార‌ణంగా ప్రాణాలు కోల్పోయిన వ్య‌క్తుల ర‌క్త సంబంధికుల‌కు త‌లా 2 ల‌క్ష‌ల రూపాయ‌ల అనుగ్ర‌హ‌ పూర్వ‌క చెల్లింపున‌కు ప్ర‌ధాన మంత్రి శ్రీ న‌రేంద్ర మోదీ ఆమోదం తెలిపారు. ఈ ప్ర‌మాదంలో గాయ‌ప‌డ్డ‌ వారికి ఒక్కొక్క‌రికి 50,000 రూపాయ‌లను చెల్లించేందుకు కూడా ప్ర‌ధాన మంత్రి ఆమోదం తెలిపారు.
ఆరోగ్య రంగం లో స‌హ‌కారాని కి గాను కోట్ డిలవోయిర్ కు మ‌రియు భార‌త‌దేశాని కి మ‌ధ్య ఒక ఎమ్ ఒ యు కు ఆమోదం తెలిపిన మంత్రిమండ‌లి

ఆరోగ్యం రంగం లో స‌హ‌కారం అంశం లో రిప‌బ్లిక్ ఆఫ్ కోట్ డిలవోయిర్ యొక్క ఆరోగ్యం మ‌రియు సార్వ‌జ‌నిక స్వ‌స్థ‌త మంత్రిత్వ శాఖ కు, భార‌త‌దేశ గ‌ణ‌తంత్రం యొక్క ఆరోగ్యం మ‌రియు కుటుంబ సంక్షేమం మంత్రిత్వ శాఖ కు మ‌ధ్య ఒక అవ‌గాహ‌న పూర్వ‌క ఒప్పంద పత్రాని(ఎంఒయు)కి కేంద్ర మంత్రివ‌ర్గం ఆమోదం తెలిపింది. ఈ స‌హకార పూర్వ‌క‌ ఒప్పందపత్రం లో క్రింద ప్ర‌స్తావించిన రంగాల లో స‌హ‌కారాన్ని చేర్చడమైంది : – 1. అధునాత‌న వైద్య సంబంధిత సాంకేతిక విజ్ఞానం, న్యూక్లియ‌ర్ మెడిసిన్‌, మూత్ర‌పిండ సంబంధిత మార్పిడి, హృద‌యకోశ శ‌స్త్ర చికిత్స‌, మూత్రపిండ శాస్త్రం, హీమోడాయ‌లిసిస్‌, వైద్య సంబంధిత ప‌రిశోధ‌న రంగాల లో వైద్యులు, అధికారులు, ఇత‌ర ఆరోగ్య సంబంధి వృత్తి నిపుణుల కు మరియు నిపుణుల కు శిక్ష‌ణ ను ఇవ్వ‌డం, వారి సేవ‌ల ను ఒక ప‌క్షం నుండి మ‌రొక ప‌క్షం అందుకోవ‌డం; 2. ఔష‌ధాలు మ‌రియు ఫార్మ‌స్యుటిక‌ల్ ప్రోడ‌క్ట్ స్ యొక్క వ్య‌వ‌స్థీక‌ర‌ణం; 3. ఆరోగ్య సంర‌క్ష‌ణ స‌దుపాయాల ప్రారంభం లో మ‌రియు మాన‌వ వ‌న‌రుల వికాసం లో స‌హాయాన్ని అందించుకోవ‌డం; 4. వైద్య‌ప‌ర‌మైన‌టువంటి మ‌రియు ఆరోగ్య సంబంధ‌మైన‌టువంటి ప‌రిశోధ‌న ల అభివృద్ధి; 5. వైద్య సంబంధ‌మైన సేవ‌ల ను అందించ‌డం కోసం వ్య‌క్తుల త‌ర‌లింపులు స‌హా సార్వ‌జ‌నిక స్వాస్థ్య సేవ‌ లు మ‌రియు ఆరోగ్య సంర‌క్ష‌ణ రంగ నిర్వ‌హ‌ణ‌; 6. జెన‌రిక్‌, ఇంకా అత్య‌వ‌స‌ర ఔష‌ధాల కొనుగోలు మ‌రియు మందుల స‌ర‌ఫ‌రాల‌ తాలూకు వనరుల సంబంధి స‌హాయం; 7. హెచ్ఐవి/ఎఐడిఎస్ రంగం లో స‌హ‌కారం మ‌రియు ప‌రిశోధ‌న‌; 8. మహమ్మారి విజ్ఞాన నిఘా కోసం అనుస‌రించద‌గ్గ వ్యూహాలు మ‌రియు టెక్నిక్కుల ను అభివృద్ధి ప‌ర‌చ‌డం, ఇంకా వాటికి మెరుగులు దిద్ద‌డం; 9. ప్రాథమిక స్వాస్థ్య సంరక్షణ క్షేత్రం లో సర్వోత్తమమైన కార్య ప్రణాళిక లను పరస్పరం అందించుకోవ‌డం; 10. సముదాయ ఆరోగ్య సంర‌క్ష‌ణ కేంద్రాలు మ‌రియు వైద్యశాల ల నిర్వ‌హ‌ణ ప‌ర‌మైన జ్ఞానాన్ని ప‌ర‌స్ప‌రం వెల్ల‌డించుకోవ‌డం; 11. వైద్య సంబంధిత వ్య‌ర్థాల నిర్వ‌హ‌ణ లో ఇరుప‌క్షాలు వాటి యొక్క అనుభ‌వాల ను ఒక‌ పక్షం తో మ‌రొక‌ పక్షం వెల్ల‌డించుకోవ‌డం; 12. ఆరోగ్య సంవర్ధన మరియు రోగ నివారణ; 13. అసాంక్రామిక రోగాల విష‌యం లో చ‌ర్య‌ లు; 14. వృత్తి సంబంధ‌మైన‌టువంటి మ‌రియు ప‌ర్యావ‌ర‌ణ సంబంధ‌మైన‌టువంటి ఆరోగ్యం; 15. చికిత్స సంబంధిత ప‌రిశోధ‌న‌; ఇంకా 16. ఉభ‌య ప‌క్షాలు నిర్ణ‌యించే మేర‌కు మ‌రేదైనా రంగం లో స‌హకారం. ఈ అవ‌గాహ‌న పూర్వ‌క ఒప్పంద ప‌త్రం అమ‌లు ను ప‌ర్య‌వేక్షించ‌డం కోసం, అలాగే త‌త్సంబంధిత స‌హ‌కారాని కి వివ‌ర‌ణ లను భవిష్యత్తు లో విస్తరించ‌డం కోసం ఒక వ‌ర్కింగ్ గ్రూపు ను ఏర్పాటు చేయ‌డం జ‌రుగుతుంది.
దేశ ప్రజలకు ఈస్టర్ అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈస్టర్ సందర్భంగా దేశ ప్రజలకు అభినందనలు తెలిపారు. “ప్రతి ఒక్కరికీ ఈస్టర్ శుభాభినందనలు. యేసు క్రీస్తు యొక్క ప్రబోధాలు మన సమాజంలో సామరస్యం, కరుణ మరియు అన్యోన్యత తత్వాలను బలపరచుగాక’’ అని ప్రధాన మంత్రి తన సందేశంలో పేర్కొన్నారు.
ప్ర‌ధాన మంత్రి తో ఫ్రాన్స్ కు చెందిన ఎమ్‌ఇడిఇఎఫ్ అధ్య‌క్షుని భేటీ

ప్ర‌ధాన మంత్రి శ్రీ న‌రేంద్ర మోదీతో ఎమ్‌ఇడిఇఎఫ్ (Mouvement des Entreprises de France) అధ్య‌క్షుడు శ్రీ పియ‌రీ గాటజ్ ఈ రోజు స‌మావేశ‌మ‌య్యారు. ఈ సంద‌ర్భంగా ప్ర‌ధాన మంత్రి 2015, ఏప్రిల్ లో తాను ఫ్రాన్స్ లో ప‌ర్య‌టించినప్పుడు ఫ్రాన్స్ కు చెందిన అనేక మంది వ్యాపార రంగ ప్ర‌ముఖుల‌తో ముఖాముఖి ముచ్చ‌టించిన సంగతిని గుర్తుకుతెచ్చుకొన్నారు. గ‌త కొన్నేళ్ళుగా భారతదేశం మరియు ఫ్రాన్స్ ల మధ్య నెలకొన్న ద్వైపాక్షిక సంబంధాల‌ను ప‌టిష్ట ప‌ర‌చ‌డంలో ఇరు దేశాల వ్యాపార రంగ ప్ర‌ముఖులు అందించినటువంటి అమూల్య‌మైన తోడ్పాటును ప్ర‌ధాన మంత్రి అభినందించారు. భార‌త‌దేశానికి, ఫ్రాన్స్‌కు మ‌ధ్య వ్యాపార సంబంధాలు మ‌రియు పెట్టుబ‌డి సంబంధాలు వ‌ర్ధిల్లుతున్న సంగ‌తిని శ్రీ గాటజ్ ప్ర‌ధాన మంత్రి దృష్టికి తీసుకువ‌చ్చారు. భార‌త‌దేశానికి విదేశీ ప్ర‌త్య‌క్ష పెట్టుబ‌డిని స‌మ‌కూర్చుతున్న అగ్ర‌గామి 10 మార్గాల‌లో ఫ్రాన్స్ ఒక‌టిగా ఉన్న విష‌యాన్ని ప్ర‌ధాన మంత్రి ప్ర‌స్తావించారు. భార‌త‌దేశంలో వ్యాపార సంబంధ‌మైన వాతావ‌ర‌ణం మెరుగు ప‌డుతుండ‌డం, అలాగే పెట్టుబ‌డి అవ‌కాశాలు పెరుగుతూ ఉండ‌డం తాలూకు ప్ర‌యోజ‌నాన్ని పొంద‌వ‌ల‌సిందిగా ఫ్రెంచ్ కంపెనీల‌ను శ్రీ మోదీ కోరారు.
అమెరికా కాంగ్రెస్ ప్రతినిధి బృందంతో ప్రధానమంత్రి సమావేశం

ప్రధానమంత్రి శ్రీ న‌రేంద్ర మోదీ అమెరికా కాంగ్రెస్‌ బృందంతో సమావేశమయ్యారు. సీనియర్‌ సెనేటర్‌ కార్నిన్‌ సహాధ్యక్షతన సెనేట్‌లో భారతదేశం, భారతీయ అమెరికన్లకు మద్దతునిచ్చే ఈ బృందంలో సెనేటర్లు మైఖేల్ క్రాపో, థామస్ ట్యూబర్‌విల్లే, మైఖేల్ లీతోపాటు కాంగ్రెస్ సభ్యులు టోనీ గొంజాలెజ్‌, జాన్ కెవిన్ ఎలిజీ సభ్యులుగా ఉన్నారు. భారతదేశంలో వైవిధ్య జనాభా, పెనుసవాళ్లు ఎదురైనప్పటికీ కోవిడ్‌ పరిస్థితులను అద్భుతంగా ఎదుర్కొనడాన్ని కాంగ్రెస్ ప్రతినిధి బృందం ప్రశంసించింది. ఈ సందర్భంగా ప్రధానమంత్రి ప్రతిస్పందిస్తూ- గత శతాబ్ద కాలంలో అత్యంత భయంకరమైన ఈ మహమ్మారిని నిలువరించడంలో దేశంలోని ప్రజాస్వామ్య నైతికత ప్రాతిపదికగాగల ప్రజల భాగస్వామ్యం కీలక పాత్ర పోషించిందని పేర్కొన్నారు. ఉమ్మడి ప్రజాస్వామ్య విలువలతో ముడిపడిన భారత-అమెరికా సమగ్ర ప్రపంచ వ్యూహాత్మక భాగస్వామ్యం మరింత పటిష్టం కావడంలో అమెరికా కాంగ్రెస్ నిరంతర, నిర్మాణాత్మక పాత్ర పోషిస్తున్నదని ప్రధానమంత్రి ప్రశంసించారు. దక్షిణాసియా, ఇండో-పసిఫిక్ ప్రాంతంసహా పరస్పర ఆసక్తిగల ప్రాంతీయ సమస్యలపై సౌహార్ద, విస్పష్ట చర్చ సాగింది. రెండు వ్యూహాత్మక భాగస్వామ్య దేశాల నడుమ వ్యూహాత్మక ప్రయోజన సమన్వయం ఇనుమడిస్తున్నదని ప్రధానమంత్రితోపాటు కాంగ్రెస్‌ ప్రతినిధి బృందం అభిప్రాయపడింది. ప్రపంచ శాంతిసుస్థిరతలకు ప్రోత్సాహం దిశగా సహకారాన్ని మరింత విస్తరించాలని ఆకాంక్షించింది. ద్వైపాక్షిక సంబంధాల విస్తరణకుగల అవకాశాలపై ప్రధాని తన అభిప్రాయాన్ని కాంగ్రెస్‌ బృందంతో పంచుకున్నారు. అంతేకాకుండా ఉగ్రవాదం, వాతావరణ మార్పు, సంక్లిష్ట సాంకేతిక పరిజ్ఞాన సరఫరా శృంఖలాలను బలోపేతం చేసుకోవడంసహా సమకాలీన ప్రపంచ సమస్యలపై సహకార విస్తరణకూ వీలున్నదని ఆయన పేర్కొన్నారు.
పాకిస్తాన్ ఆక్రమిత జమ్ము & కశ్మీర్ నుండి మరియు ఛంబ్ నుండి నిర్వాసితులైన కుటుంబాలకు ప్రైమ్ మినిస్టర్స్ డెవలప్ మెంట్ ప్యాకేజ్ ఫర్ జమ్ము & కశ్మీర్, 2015 లో భాగంగా పునరాశ్రయ ప్యాకేజికి మంత్రిమండలి ఆమోదం

జమ్ము & కశ్మీర్ కు ప్రధాన మంత్రి యొక్క అభివృద్ధి ప్యాకేజి-2015 ని 2015 నవంబర్ లో ప్రకటించిన దరిమిలా పాకిస్తాన్ ఆక్రమిత జమ్ము & కశ్మీర్ (పిఒజెకె) మరియు చాంబ్ నుండి నిర్వాసితులైన 36,384 కుటుంబాలకు రూ.2,000 కోట్ల కేంద్ర సహాయాన్ని అందించడానికి కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ప్యాకేజి ప్రకారం, నిర్వాసిత కుటుంబాలు ఆదాయాన్ని ఆర్జించి జీవనాధారాన్ని సమకూర్చుకోవడానికి వీలుగా ఒక్కొక్క కుటుంబానికి రూ.5.5 లక్షల నగదు ప్రయోజనాన్ని బట్వాడా చేయడం జరుగుతుంది. ఈ మొత్తాన్ని అర్హమైన కుటుంబాలకు ప్రత్యక్ష ప్రయోజనం బదిలీ (డిబిటి) ద్వారా బట్వాడా చేసేందుకు గాను జమ్ము & కశ్మీర్ రాష్ట్ర ప్రభుత్వానికి విడుదల చేస్తారు. 1947లో దేశం విభజనకు గురి అయిన అనంతరం, జమ్ము & కశ్మీర్ రాష్ట్రంలోని పాకిస్తాన్ ఆక్రమిత ప్రాంతాలలో నుండి వేలాది కుటుంబాలు జమ్ము & కశ్మీర్ రాష్ట్రానికి వలసపోయారు. ఆ తరువాత, 1965 మరియు 1971 ఇండో-పాక్ యుద్ధాల వేళ జమ్ము & కశ్మీర్ కు చెందిన ఛంబ్ నియబత్ ప్రాంతం నుండి పెద్ద సంఖ్యలో కుటుంబాలు నిర్వాసితులయ్యారు. పిఒజెకె నుండి, ఛంబ్ నుండి నిర్వాసితులైన వారి కష్టాలను తగ్గించడం కోసం మరియు వారికి పునరాశ్రయం కల్పించడం కోసం భారత ప్రభుత్వం/ జమ్ము & కశ్మీర్ రాష్ట్ర ప్రభుత్వం ఎప్పటికప్పుడు సహాయక ప్యాకేజిలను, పునరావాస ప్యాకేజిలను ప్రకటిస్తూ వచ్చాయి.